
Comisia pentru buget,

finanţe şi bănci

Bucureşti,   05.02.2003 

Nr. 604

AVIZ

asupra propunerii legislative privind acordarea 

tichetelor de carte

Cu adresa nr. 452 din 12 decembrie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind acordarea tichetelor de carte.

In urma examinării, în şedinţa din data de 05.02.2003, Comisia, cu unanimitate de voturi, a hotărât respingerea din următoarele considerente: 

Iniţiatorii propunerii legislative nu precizează sursele financiare necesare acordării facilităţilor propuse, încălcându-se astfel dispoziţia art. 137 alin. (5) din Constituţia României, care prevede că “Nici o cheltuială bugetară nu poate fi aprobată fără stabilirea sursei de finanţare”. În acest sens, art. 15 alin. (1) din Legea nr. 500/2002 privind finanţele publice instituie obligativitatea prevederii mijloacelor necesare pentru acoperirea minimului de venituri sau creşterea cheltuielilor în condiţiile elaborării unor acte normative a căror aplicare atrage micşorarea veniturilor sau majorarea cheltuielilor aprobate prin buget.

În plus, introducerea “tichetelor de carte” necesită şi suplimentarea numărului de salariaţi la nivelul unităţilor de învăţământ, care să presteze această activitate.
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

